320. ИЗДАВАНЕ НА ДОКУМЕНТ ЗА ПРЕБИВАВАНЕ – РАЗРЕШЕНИЕ ЗА ПРЕБИВАВАНЕ НА ЧУЖДЕНЦИ


· Орган, който предоставя административната услуга – директора на дирекция „Миграция“ и директорите на ОДМВР.
· Звено за административно обслужване, приемащо документите и предоставящо информация за хода на преписката – Дирекция „Миграция“, гр.София бул.Кн.Мария Луиза 48, migration@mvr.bg, работно време от 08.30 до 17.30, тел. 029822968 или група „Миграция“ при ОДМВР Хасково гр.Хасково, бул.България № 85, haskovо@mvr.bg, работно време от 08.30 до 17.30, тел.038/640 394, 038/640 396
· Начин на заявяване на услугата – лично със заявление на гише в дирекция „Миграция“ или сектори/групи „Миграция“ при ОДМВР.
· Срок на действие на документа – постоянен.
· Орган, осъществяващ контрол върху дейността на органа по предоставянето на услугата – горестоящия административен орган.
· Ред, включително срокове за обжалване на действията на органа по предоставянето на услугата – по административен и съдебен ред. Индивидуалния административен акт може да бъде обжалван по реда на Административно процесуалния кодекс в 14 дневен срок от връчването му по административен ред пред по-горестоящия  административен орган и по съдебен ред пред съответния Административен съд.
· Електронен адрес за предложения във връзка с услугата – migration@mvr.bg, haskovо@mvr.bg
· Начини на получаване на резултата от услугата лично на гише в дирекция „Миграция“ или сектори/групи „Миграция“ при ОДМВР.




1.Правно основание : 
   Чл. 59, ал.2 от Закон за българските лични документи 
   Чл.42 от Правилника за издаване на български лични документи

Необходими документи:
-Заявление (разпечатва се на място);  
-Документ за платена държавна такса 
-Фотокопие на персонализираната страница от националния паспорт - т.е. страницата, на която се намират снимката, основните лични данни за лицето, както и на страницата, на която е отбелязан срока на валидност на документа;  
-документ, удостоверяващ настоящ адрес;

Чужденците с разрешено постоянно или дългосрочно пребиваване прилагат и:
-Удостоверение от общината за вписване в картотечния регистър на населението; 
-Удостоверение от общината за обявен постоянен адрес;  


ТАКСИ по ТАРИФА № 4 ЗА ТАКСИТЕ, КОИТО СЕ СЪБИРАТ В СИСТЕМАТА НА МИНИСТЕРСТВОТО НА ВЪТРЕШНИТЕ РАБОТИ ПО ЗАКОНА ЗА ДЪРЖАВНИТЕ ТАКСИ
Чл. 46.   (1)   За издаване на разрешение за пребиваване на продължително пребиваващ, дългосрочно пребиваващ и на постоянно пребиваващ в Република България чужденец се събира такса 20,45 евро.

(2) Таксата по ал. 1 се събира и за издаване на разрешение за пребиваване на продължително пребиваващ, дългосрочно пребиваващ или постоянно пребиваващ чужденец - член на семейство на български гражданин, който не е гражданин на Европейския съюз.

             Чл. 46б.   За издаване на временно разрешение за пребиваване на чужденец - притежател на Синя карта на ЕС, издадена от друга държава - членка на ЕС, и на членовете на неговото семейство се събира такса 12,78 евро.

Чл. 46в. За издаване на "Карта за пребиваване на член на семейството на гражданин на Съюза" съгласно Регламент (ЕС) 2019/1157 на чужденец, получил право на пребиваване на основание чл. 24м или 25г от Закона за чужденците в Република България, се събира такса 15,34 евро, като услугата се извършва в срок до 30 дни.

[bookmark: _GoBack](2) За бързо издаване на документа по ал. 1 съответната такса се заплаща с увеличение два пъти, когато по искане на лицето услугата се извършва в срок до 3 работни дни.

Чл. 49а. Таксите по чл. 46, чл. 48, чл. 48а, ал. 1 и чл. 48б се заплащат в двоен размер, когато по искане на лицето услугата се извършва в срок до 10 работни дни.

Чл. 49б (1) За експресно издаване на документ по чл. 46 съответната такса се заплаща с увеличение пет пъти, когато по искане на лицето услугата се извършва в срок 3 работни дни от деня след приемане на заявлението. 


